In informadega, un formato de file o anca formà de file el xe na convension che njien doparà par lexare, scrivare, interpretare i contegnui de un file. Dato che no i xe altro che union ordinae de byte, o sia senpliçi numari, par far sì che tuti i dispoxidivi i posa lexare coretamente el contegnuo, se fa de łe convension par che liga i byte a un segnifegà. Par exenpio, un formato file par imajine el połe stabiłire che i primi do byte i xe l'altesa e la larghesa de l'imajine e chełi che vien dopo i xe i cołori segondo un schema preordinà. I file testo i dopara vari sistemi de codifega, come par exenpio el sistema ASCII, par raprexentar łetare e formatasion difarenti. Xe in teoria posìbiłe interpretare el contegnuo de un file come se el fuse codifegà segondo un formato difarente da cheło orijinałe, i byte lexesti i xe jeneralmente vałidi, anca se no i ga tanto senso. On exenpio el xe par exenpio lexare un imajine come se ła fuse un file muxicałe. El ris-cio el xe cheło de vere pì caxin che muxica.